EkBass/fiwiki-20250220-pages-articles huggingface dataset:
Suomen Tietoviisas

Suomen Tietoviisas oli Yleisradion vuosina 1990–1998 Yle TV2 -kanavalla esitetty tietokilpailuohjelma, jossa kilpailtiin yleistietoudessa. Vuonna 1990 tietokilpailu oli ohjelmassa sekä keväällä että syksyllä, mutta vuodesta 1991 alkaen kilpailtiin kerran vuodessa kevätkaudella. Vuonna 1993 ohjelmaa ei esitetty. Ohjelmaa juonsi ensin Esko Roine, syksystä 1990 alkaen Tuomo Kaminen ja hänen siirryttyään tuomariksi Tarmo Pukkilan tilalle Hilkka Ahde vuodesta 1994. Vuonna 1997 juontaja oli Anne Karppinen ja 1998 Tuija Melville. Ensimmäisen kilpailun voitti tamperelainen Timo Mesimäki, mutta jo samana syksynä Suomen Tietoviisaan arvon otti mikkeliläinen hammaslääkäri Erik Toivanen, joka sitten voitti visailun seitsemän kertaa peräkkäin. Vasta viimeisessä kilpailussa vuonna 1998 Toivanen joutui taipumaan kahdella pisteellä, kun häntä vastaan asettui Etelä-Suomen läänin joukkue (Yrjö Salin Helsingistä ja Lauri Ranta Kärkölästä). Muita kilpailijoita olivat muun muassa tamperelainen Jussi Suvanto, joka 2000-luvulla on ollut parhaita suomalaisia tietokilpailun MM- ja EM- kilpailuissa,http://tietokilpailuyhdistys.nettisivut.fi/menneet- tietokilpailut/ , oulunsalolainen Eero Ylitalo, joka on 2000-luvulla useasti voittanut Radio Suomen ohjelmistoon kuuluvan Poppikoulu- kilpailun,http://lotta.yle.fi/ijulkaisu.nsf/sivut/poppikoulu_voittaja sekä kajaanilainen Nakertajan koulun rehtori Elias Rissanen, joka ylsi mitalisijoille kaksi kertaa. Vuoden 1990 syksyn Suomen Tietoviisas -finaalilähetys esitettiin toiveuusintana Yle Teema -kanavalla tammikuussa 2008. === Juontajat === * Esko Roine (kevät 1990) * Tuomo Kaminen (syksy 1990 – 1992) * Hilkka Ahde (1994–1996) * Anne Karppinen (1997) * Tuija Melville (1998) === Tuomarit === * Tarmo Pukkila (1990–1992) * Tuomo Kaminen (1994–1998) === Voittajat === * Kevät 1990: Timo Mesimäki * Syksy 1990: Erik Toivanen * 1991: Erik Toivanen * 1992: Erik Toivanen * (1993: Kilpailua ei järjestetty) * 1994: Erik Toivanen * 1995: Erik Toivanen * 1996: Erik Toivanen * 1997: Erik Toivanen * 1998: Etelä-Suomen lääni (Lauri Ranta ja Yrjö Salin) == Lähteet == == Aiheesta muualla == * Yle Elävä arkisto: Suomen tietoviisas * Yle Areena: Suomen tietoviisas Luokka:Visailuohjelmat Luokka:Yle TV2:n televisio-ohjelmat
Ice Age 2

Ice Age 2 – Jäätikkö sulaa on vuonna 2006 valmistunut yhdysvaltalainen animaatioelokuva. Se on jatko-osa vuonna 2002 valmistuneelle animaatiolle Ice Age. Elokuva sai ensi-iltansa 31. maaliskuuta 2006. Elokuvan suomenkielisessä versiossa oli äänirooleissa Antti Pääkkösen, Antti L. J. Pääkkösen ja Santeri Kinnusen lisäksi myös muun muassa Sanna Saarijärvi, Risto Kaskilahti sekä Extreme Duudsonien Jukka Hildén ja Jarppi Leppälä. == Juoni == Jatko-osassa huono-onnisen Jyrsis-oravan rooli oli isompi kuin edeltäjässään. Tarina alkaa kun eläimet huomaavat jäätikön sulavan ja lähtevät pakoon tulvaa ja etsimään uutta asuinsijaa. Manfred-mammutti on edelleen masentunut ja yksinäinen, mutta hän tapaa tyttömammutti Ellien ja hänen opossumi-velipuolensa. Ellie ja opossumit lyöttäytyvät Manfredin, Diegon ja Sidin laumaan ja kaikki jatkavat matkaa. Manfred ja Ellie tutustuvat enemmän toisiinsa ja lopulta rakastuvat. Kaikki joutuvat pulaan yksitellen, muun muassa mammutit tumpeloivat kivikkoisilla rinteillä, Sid ja opossumit ovat vaarassa nälkäisten korppikotkien kanjonissa ja Diego oppii pakon edessä uimaan jääpadon murtuessa. Lopulta kaikki pääsevät turvaan ja suuren murtuneen jäävallin takaa ilmestyy suuri mammuttilauma. Manfred ja Ellie päättävät kuitenkin olla lyöttäytymättä läpikulkumatkalla olevan lauman joukkoon ja jäävät ystäviensä luo. == Ääninäyttelijät == Alkuperäinen ääninäyttelijä Suomenkielinen ääninäyttelijä Rooli Ray Romano Antti Pääkkönen Manfred John Leguizamo Antti L. J. Pääkkönen Sid Denis Leary Santeri Kinnunen Diego Seann William Scott Jukka Hildén Crash Josh Peck Jarno Leppälä Eddie Queen Latifah Sanna Saarijärvi Ellie Jay Leno Risto Kaskilahti Fast Tony Stephen Root Jarmo Koski Muurahaiskarhu isä Debi Derryberry Ulla Renko Muinaislintuemo George Jacobs Antti Jaakola Majavauros Clea Lewis Ella Jaakkola Pikkulaiskaistyttö Chris Wedge Scrat Muissa rooleissa: Markus Bäckman, Carla Rindell, Inna Vintturi, Satu Aatela, Julius Alenius, Juha Laakso, Juha Paananen, Tero Pennanen, Henri Piispanen, Otto Piispanen, Minna Tasanto, Antti Toivanen === Suomenkielinen versio === Dubbausstudio: SC Suomi Sun Studio Ohjaus: Ulla Renko Kääntäjä: Tuija Kokko/Mediaplant Äänitys ja Editointi: Juha Laakso Miksaus: Johan Hoyer Tuontantokoodintaattori: Nina Tamminen Tuotanto: Sven Christiansen == Lähteet == Luokka:Ice Age -elokuvat Luokka:Vuoden 2006 yhdysvaltalaiset elokuvat Luokka:Carlos Saldanhan ohjaamat elokuvat Luokka:Yhdysvaltalaiset road moviet Luokka:Seulonnan keskeiset artikkelit
Maauimala

Maauimala on julkinen uimapaikka, jossa on yksi tai useampi ulkona sijaitseva uima-allas. Altaiden lisäksi maauimaloissa on yleensä pukukopit ja suihkut. Monet maauimalat toimivat uimahallin yhteydessä. Useimmat maauimalat ovat auki vain kesäaikaan. ==Maauimaloita Suomessa== * Allas Sea Pool, Helsinki, Katajanokka * Ahveniston maauimala, Hämeenlinna * FantaSea, Pietarsaari * Helsingin uimastadion * Hyvinkään kaupunkisillan maauimala * Hyvinkään Sveitsin uimala * Keravan maauimala * Kokonniemen maauimala, Porvoo * Kumpulan maauimala, Helsinki * Kupittaan maauimala, Turku * Kyrön maauimala, Pöytyä * Lahden maauimala * Lapuan maauimala * Monninkylän maauimala, Askola * Porin maauimala * Rauman maauimala * Riihimäen maauimala * Samppalinnan maauimala, Turku * Kalevan maauimala, Tampereen uintikeskus * Uimala Katariina, Kotka *
Ozjora

Ozjora (, vepsäksi Järved tai Järvidekülä, kieli- ja kansatieteellisessä kirjallisuudessa on käytetty myös suomalaistettua muotoa JärvienkyläEsim. ) on vepsäläinen kyläryhmä Venäjällä Leningradin alueen Podporožjen piirin Vinnitsyn kunnassa. Se sijaitsee Ojatin ja Ozjorskoje-järven rannoilla noin 25 kilometriä Vinnitsystä etelään. Ozjoran pogosta mainitaan ensimmäisen kerran 1400-luvun lopussa. Nykyään kyläryhmään kuuluvat Kuzminskajan, Lukinskajan, Martemjanovskajan, Nikulinskajan ja Ožegovskajan eli Krysanova Goran kylät. Niissä on noin 275 asukasta. Kyliä ympäröi Vepsän metsä -luonnonpuisto. Seudulla on 1800-luvun puuarkkitehtuurin muistomerkkejä. ==Lähteet== ==Aiheesta muualla== * Ozjora Leningradin alueen kulttuuri -tietosanakirjassa Luokka:Koskenalan piiri Luokka:Vepsäläiskylät
Erotica (kappale)

Erotica on yhdysvaltalaisen poplaulajan Madonnan ensimmäinen singlejulkaisu hänen viidenneltä studioalbumiltaan Erotica. Kappaleen tuottivat Madonna itse ja Shep Pettibone, ja se julkaistiin maailmanlaajuisesti syyskuussa 1992. Kappale menestyi hyvin maailman listoilla; sen paras sijoitus Yhdysvalloissa ja Isossa-Britanniassa oli singlelistan kolmossija. Kakkossijalle kappale ylsi Japanissa ja Kanadassa. "Erotica" sisältää samplen Kool and the Gang -yhtyeen hitistä "Jungle Boogie". Kyseinen kappale levytettiin vuonna 1974. "Erotican" musiikkivideo, jonka ohjasi Fabien Baron, aiheutti kohua. Videolla esiintyivät Madonnan lisäksi näyttelijätär Isabella Rossellini ja valokuvamalli Naomi Campbell. Eroottinen musiikkivideo sisälsi otteita Madonnan Sex-valokuvakirjan kuvauksista. Yhdysvaltain MTV esitti videon vain kolme kertaa, ja vain myöhään yöllä. Musiikkivideosta on olemassa myös sensuroimaton, kymmenen sekuntia pidempi versio. Sensuroimattomalla videolla Madonna esiintyy muutaman kerran täysin alasti. "Erotica"-musiikkivideo sisältyi Madonnan The Girlie Tourin avajaisnumeroon. "Eroticasta" on olemassa 19 erilaista virallista miksausta. Luokka:Madonnan kappaleet Luokka:Vuoden 1992 kappaleet
Tokari

Tokari () on kylä ja kylähallinto Koskenalan piirissä Leningradin alueella Venäjällä. Se sijaitsee Muurmannin radan varrella Syväriltä pohjoiseen. Kylässä sijaitsee rautatieasema. ==Lähteet== Luokka:Koskenalan piiri
Kalatori (yritys)

Kalatori on Apetit Kala Oy:n vuonna 1992 aloittanut brändi Suomessa ja se omistaa yli 60 myyntipistettä ympäri Suomen. Kaikki myymälät toimivat shop-in- shop periaatteella eli ne sijaitsevat jonkin toisen yrityksen tiloissa vuokralla. Suurin osa kalatoreista sijaitsee Prismoissa. Apetit Kala Oy on Apetit Oyj:n omistama yritys. == Aiheesta muualla == *Kalatorin kotisivut Luokka:Suomalaiset elintarvikeyritykset Luokka:Suomalaiset elintarvikealan tuotemerkit Luokka:Helsinkiläiset yritykset
Liukuhihna

Liukuhihna tarkoittaa kuljetinta. Liukuhihna-sanaa käytetään myös yleisessä merkityksessä virtaviivaistetusta työskentelytavasta, jossa on minimoitu tuottamattoman työn, kuten siirtojen määrä. Tämä merkitys on lähtöisin käsitteestä liukuhihnatuotanto, joka tarkoittaa teollista massatuotantoa. Kokoonpanolinjoja, joissa kokoonpantava tuote siirtyy kuljettimella (liukuhihnalla) työpisteestä toiseen alettiin käyttää Henry Fordin ja hänen autotehtaansa insinöörien kehitystyön tuloksena vuonna 1908 koko tehtaan tuotantoteknisenä ratkaisuna. Liukuhihnatuotannolla on sekä kielteinen sävy, jolloin painotetaan sitä, että työntekijöiden työtehtävät yksipuolistuivat liukuhihnan äärellä, että myönteinen sävy sellaisissa sanonnoissa kuin "tavaraa tulee kuin liukuhihnalta". Kauppojen kassojen hihnakuljettimia sanotaan myös liukuhihnoiksi. Tietotekniikassa on käytössä myös liukuhihnakäsite mikroprosessorin käskyjen käsittelyssä. ==Katso myös== * Taylorismi * Fordismi == Aiheesta muualla == * Tuomas Niskakangas: Henry Ford ei keksinytkään liukuhihnaa . Helsingin Sanomat 5.1.2014. Luokka:Tuotantotekniikka Luokka:Seulonnan keskeiset artikkelit
Sire Records

Sire Records on yhdysvaltalainen Warner Music Groupin omistama levy-yhtiö, jonka musiikin jakelu tapahtuu Warner Brothers Recordsin kautta. Yhtiön perustivat Seymour Stein ja Richard Gottehrer vuonna 1966 nimellä Sire Productions. Levy-yhtiön ensimmäinen julkaisu tapahtui vuonna 1968. Yhtiö liittyi osaksi Warner Music Groupia vuonna 1978. Sire Recordsille levyttäneitä artisteja ja yhtyeitä ovat muun muassa Ramones, The Smiths, Madonna, Depeche Mode ja HIM. == Lähteet == Luokka:Warner Music Group
Lam Tsuenin toivomuspuut

thumb|Toinen kahdesta toivomuspuusta vuonna 2008. pienoiskuva|Muovinen toivomuspuu vuonna 2010. Lam Tsuenin toivomuspuut () ovat kaksi Hongkongissa olevaa banianipuuta, joiden uskotaan toteuttavan niille esitettyjä toiveita. Ne sijaitsevat Lam Tsuenissa Fong Ma Pon kylässä olevan, meren jumalatar Tin Haulle pyhitetyn temppelin lähellä. Ne ovat suosittu vierailukohde etenkin kiinalaisen uudenvuoden aikaan, jolloin alueella järjestetään hyvän onnen toivotusten juhla. Toiveet on perinteisesti esitetty puulle kirjoittamalla toive ensin paperille. Sen jälkeen paperiin kiinnitetään naru, jonka toiseen päähän sidotaan painoksi appelsiini. Toive heitetään kohti puuta ja toivotaan, että se jää puun oksalle. Jos näin käy, toive toteutuu. Jos taas toive ei jää kiinni oksiin, se oli liian ahnas. Tapaan tuli muutos vuonna 2005, kun suurimmasta puusta tippui suuri oksa ja kaksi puun luona vieraillutta loukkaantui. Tämän jälkeen puut jätettiin toipumaan rauhassa. Paikalle tuotiin niiden korvikkeeksi puisia telineitä ja muovinen banianipuu toiveiden ripustamista varten. == Historia == Tin Haun temppeli Fong Ma Pon kylässä on tiettävästi rakennettu noin vuonna 1768. Alueen ensimmäinen toivomuspuu oli tavallinen kamferipuu, jonka luo oli tehty pyhäkkö Pak Kung -jumalalle. Ajan myötä puun oksat ja lehdet alkoivat kuihtua ja siitä tuli ontto. Tarinan mukaan eräällä pyhäköllä käyneistä oli oppimisvaikeuksista kärsivä poika, jolle hän toivoi apua puun luona vieraillessaan. Toiveen jälkeen pojan koulumenestys parani huimasti. Sanan levitessä yhä useampi alkoi käydä esittämässä toiveensa puulle, joka tarinan mukaan toteutti niitä anteliaasti. Myöhemmin toivomuspuuna toimi juudaksenpuu. Nykyisistä banianipuista vanhin on ainakin 200 vuoden ikäinen. Puista pienemmälle esitettiin raskaaksi tulemiseen ja avioliittoon liittyvät toiveet, kun taas suuremmalta puulta pyydettiin koulumenestystä, vaurautta ja terveyttä. == Lähteet == Luokka:Puuyksilöt Luokka:Uudet territoriot Luokka:Hongkongilainen kulttuuri
Inversija

Inversija oli latvialainen vuonna 1991 perustettu rahtilentoyhtiö. Yhtiön kotikenttänä toimi Riian lentoasema. Yhtiö lopetti toimintansa vuonna 2012. == Laivasto == Inversijan laivasto tammikuussa 2005: *Iljušin Il-76T 2 kpl *Iljušin Il-76TD 1 kpl == Lähteet == Luokka:Latvialaiset lentoyhtiöt Luokka:Rahtilentoyhtiöt Luokka:Entiset lentoyhtiöt
Sydänmaa

Sydänmaa voi tarkoittaa seuraavia: ==Paikannimi== * Sydänmaa, kylä Alavudella * Sydänmaa, kylä Eurajoella * Sydänmaa, kylä Evijärvellä * Sydänmaa, kylä Joroisissa * Sydänmaa, kylä Jämijärvellä * Sydänmaa, kylä Nilsiässä * Sydänmaa, kylä Parkanossa * Sydänmaa, kylä Pertunmaalla * Sydänmaa, kylä Ristiinassa * Sydänmaa, kylä Karunassa Sauvossa * Sydänmaa, kylä Suonenjoella * Sydänmaa, kylä Säkylässä * Sydänmaa, kylä Tuuloksessa * Sydänmaa, kylä Vahvialassa luovutetulla alueella * Sydänmaa, entinen kylä Viipurin maalaiskunnassa luovutetulla alueella ===Katso myös=== * Sydänmaankylä, kylä Kärsämäellä * Sydänmaan rautatieasema, rautatieasema Alavudella * Kilpeenjoki–Sydänmaa, kylä Viipurin maalaiskunnassa luovutetulla alueella * Haajaissydänmaa, kylä Sonkajärvellä * Haapajärven Sydänmaa, kylä Sonkajärvellä * Karkaus–Sydänmaa, kylä Suomenniemellä * Kurensydänmaa, kylä Joroisissa * Etelä-Sydänmaan suojelualue, Natura-alue Reisjärvellä * Sydänmaanaro, Natura- alue Suomussalmella ==Sukunimi== * Fanny Sydänmaa (1891–1949), ammattiyhdistysaktiivi ja kommunistipoliitikko * Jussi Sydänmaa (s. 1972), suomalainen muusikko, Lordi-yhtyeen kitaristi * Kristiina Sydänmaa, Aappo I. Piipon (1950–2011) sanoittajanimimerkki ==Muita== * Sydänmaa, kotkalainen suomipop-yhtye * Sydänmaa, Ari-Pekka Lahden kirjoittama näytelmä * Sydänmaa, Juha Seppälän romaani vuodelta 1994 * Sydänmaa, Sakari Kuosmasen levyttämä kappale vuoden 1986 albumilta Ihana elämä. Luokka:Sukunimet
Šelmenitša

Šelmenitša () on kylä ja kylähallinto Koskenalan piirissä Leningradin alueella Venäjällä. Kylähallintoon kuuluu myös Plotitšno (Плотично). Vuonna 1933 Šelmenitša oli Šemenskin kyläneuvoston (Шеменского сельсовет) hallinnollinen keskus. Kyläneuvoston muodosti Šelmenitšan lisäksi Šekšozeron kylä. Asukkaita oli yhteensä 758.Рыкшин П. Е. Административно-территориальное устройство Ленинградской области. — Л.: Изд-во Леноблисполкома и Ленсовета, 1933. — 444 с. — С. 69, 356] Vuonna 1936 keskus oli Pulaila (Bulajeva, ven. булаево), kyliä 11 ja maatiloja 119.Административно-экономический справочник по районам Ленинградской области / Адм.-террит. комис. Леноблисполкома; сост. Богомолов Ф. И., Комлев П. Е.; под общ. ред. Нужного А. Ф. — М.: Изд-во Леноблисполкома и Ленсовета, 1936. — 383 с. — С. 188 Jatkosodan aikana 1. elokuuta 1941–31. toukokuuta 1944 kyläpiiri oli suomalaisten hallussa. Suomalaiset tunsivat paikan Šemenskin (suomeksi myös Simanisto, ruotsiksi Schemenski) pogostana eli kirkonkylänä. Se toimi JR 61:n komentopaikkana.https://www.sotahistoriallisetkohteet.fi/app/sights/view/-/id/705 Pogostan puukirkko oli rakennettu vuonna 1522 ja se oli pyhitetty Pyhälle Yrjölle. Kirkko tuhoutui sodan aikana.https://sobory.ru/article/?object=38421 ==Lähteet== Luokka:Koskenalan piiri
Jaroslavitši

Jaroslavitši (, vepsäksi Vilhal ~ Viĺhal) on kylä Venäjällä Leningradin alueen Podporožjen piirin Vinnitsyn kunnassa. Se sijaitsee Ojattijoen rannalla Vinnitsyn ja Aljohovštšinan välisen maantien varrella. Kylässä on noin 200 asukasta. Kylän venäjänkielinen nimi perustuu muinaisslaavilaiseen henkilönimeen Jaroslav. Vepsäläisen nimen taustalla on itämerensuomalainen henkilönimi Vilha. Kylä on syntynyt todennäköisesti ensimmäisen ja toisen vuosituhannen vaihteessa. Se koostuu kahdesta osasta, varsinaisesta Jaroslavitšista ja entisestä Beregin kylästä, joista jälkimmäinen on säilynyt perinteisessä asussaan. Asukkaista suurin osa on vepsäläisiä. Kylässä on kirjasto, kerhotalo, koulu ja sen yhteydessä toimiva kotiseutumuseo. Vuosittain vietetään vepsäläistä perinnejuhlaa. ==Lähteet== ==Aiheesta muualla== * Jaroslavitšin kylä Leningradin alueen kulttuuri -tietosanakirjassa Luokka:Koskenalan piiri Luokka:Vepsäläiskylät
Chapada dos Veadeirosin kansallispuisto

Chapada dos Veadeirosin kansallispuisto on kansallispuisto Brasiliassa Goiásin osavaltiossa noin 250 kilometriä maan pääkaupungista Brasíliasta Cerradon savannialueella. Vuonna 1961 perustettu puisto käsittää 655 neliökilometrin alueen. Puisto sijaitsee Keski-Brasilian korkeimmalla tasangolla noin 600–1650 metrin korkeudessa. Chapada dos Veadeirosin pääjoki on Rio Preto, joka on 2 640 kilometriä pitkän Tocantinsin sivujoki. Alueella on myös useita vesiputouksia, kuten Rio Preton putoukset, jotka ovat 120 metriä korkeat. Kansallispuistossa kasvaa 25 eri orkidealajia. Alueelta löytyy mm. perunroseepippuripuita, korkkipuita ja useita palmupuulajeja. Alueen monipuolista eläimistöä edustavat uhanalaiset suohirvi, jaguaari ja harjasusi. Lisäksi Chapada dos Veadeirosin kansallispuistossa tavataan nanduja, töyhtökäärmekurkija, vyötiäisiä, muurahaiskarhuja, vesisikoja, tapiireja, mustakondoreita ja kuningaskondoreita. Kansallispuistossa on matkailijoiden tilojen lisäksi omat majoitukset tutkijoille. Kävijöille on tarjolla myös opastettuja kierroksia puistoon. Chapada dos Veadeirosin kansallispuisto on osa Cerradon suojelualueen UNESCOn maailmanperintökohdetta. == Lähteet == == Aiheesta muualla == Luokka:Brasilian kansallispuistot Luokka:Unescon maailmanperintökohteet Brasiliassa
Stiff Upper Lip

Stiff Upper Lip on australialaisen hard rock -yhtye AC/DC:n neljästoista studioalbumi, joka julkaistiin 28. helmikuuta 2000. Albumi äänitettiin The Warehouse Studiolla Vancouverissa, Kanadassa ja Sterling Sound Studiolla New Yorkissa. Levyn tuotti George Young. Albumilta on julkaistu kolme singleä jotka ovat "Stiff Upper Lip", "Safe in New York City" ja "Satellite Blues". Stiff Upper Lip julkaistiin remasteroituna vuonna 2007 osana AC/DC Remasters -sarjaa. Vuonna 2000 se sijoittui Suomen virallisella albumilistalla parhaimmillaan sijalle 1. == Kappaleet == ==Video== Vuonna 2001 julkaistiin nimellä Stiff Upper Lip Live Stiff Upper Lip albumin kiertueelta taltioitu konsertti. Se äänitettiin 14. kesäkuuta vuonna 2001 Saksassa. Video sisältää seuraavat kappaleet: right|thumb|180px|Stiff Upper Lip videon kansikuva. #"Newsflash" #"Stiff Upper Lip" (Young, Young) #"You Shook Me All Night Long" (Young, Young, Johnson) #"Problem Child" (Young, Young, Scott) #"Thunderstruck" (Young, Young) #"Hell Ain't a Bad Place to Be" (Young, Young, Scott) #"Hard as a Rock" (Young, Young) #"Shoot to Thrill" (Young, Young, Johnson) #"Rock And Roll Ain't Noise Pollution" (Young, Young, Johnson) #"What Do You Do for Money Honey" (Young, Young, Johnson) #"Bad Boy Boogie" (Young, Young, Scott) #"Hell's Bells" (Young, Young, Johnson) #"Up To My Neck In You" (Young, Young, Scott) #"The Jack" (Young, Young, Scott) #"Back in Black" (Young, Young, Johnson) #"Dirty Deeds Done Dirt Cheap" (Young, Young, Scott) #"Highway to Hell" (Young, Young, Scott) #"Whole Lotta Rosie" (Young, Young, Scott) #"Let There Be Rock" (Young, Young, Scott) #"T.N.T." (Young, Young, Scott) #"For Those About to Rock (We Salute You)"(Young, Young, Johnson) #"Shot Down In Flames" (Young, Young, Scott) == Kokoonpano == *Angus Young – soolokitara *Malcolm Young – komppikitara, soolokitara kappaleessa ``Can´t Stand Still´´ *Brian Johnson – laulu *Cliff Williams – bassokitara *Phil Rudd – rummut ==Arvostelut== *All Music Guide -lehden arvostelu: *Q-lehden arvostelu: *Rolling Stone -lehden arvostelu: == Lähteet == == Aiheesta muualla == * Luokka:Vuoden 2000 albumit Luokka:AC/DC:n albumit
Rainio (Heinola)

pienoiskuva|Omakotitaloja Tervastiellä. Rainio on Heinolan kaupunginosa, joka on lähes kokonaan omakotitaloaluetta. Nimensä se on saanut 1600-luvulla rakennetun Rainion sukutilan mukaan. Kaavoitus asuinalueeksi alkoi vuonna 1980. Rainiossa sijaitsee myös Reuman sairaala, joka toimii nykyisin hyvinvointi- ja osaamiskeskus Valolinnana. Sen yhteydessä on myös hotelli Valo. Asukasluvultaan Rainio on yksi Heinolan pienimmistä kaupunginosista. Se sijaitsee suuren kallion päällä. Keskustaan matkaa Rainiosta on noin kolme kilometriä. Rainion teiden nimet on nimetty eri puiden osien ja puulajien mukaan, esimerkiksi Käpytie, Runkotie, ja Naavatie, poikkeuksena Harjulaaksontie. Rainio jakaantuu asemakaavan mukaan viiteen alueeseen, jotka ovat 1. alue, 2. alue, 3. alue, 4. alue ja uusi alue. Rainiossa oli kioski 1990-luvun loppupuolelle asti. Alkuperäinen kioski tuhopoltettiin, mutta tilalle rakennettiin uusi. Entiselle kioskin paikalle suunniteltiin Siwan rakentamista, mutta hanke ei koskaan toteutunut. Rainion lähellä oli myös Robinhood-halpamyymälä, joka sittemmin siirrettiin Heinolan ABC- liikennemyymälän läheisyyteen. Entisen Robinhoodin paikalla toimii Tarvikekeskuksen myymälä. == Lähteet == == Aiheesta muualla == * Rainio Kansalaisen Karttapaikka -palvelussa * Rainio-Lakeasuon Asukasyhdistys Ry Luokka:Heinolan kaupunginosat
Emanuele Pirro

Emanuele Pirro (s. 12. tammikuuta 1962 Rooma, Italiahttps://results.motorsportstats.com/drivers/emanuele-pirro/career) on italialainen rata-autoilija, joka ajaa ALMS-sarjassa Audilla. Vuosina 1989–1992 Pirro osallistui Formula 1 -sarjassa kaikkiaan 40 Grand Prix'hin, Benettonilla ja Scuderia Italialla ja saavutti kolme MM-pistettä. Pirro oli parhaimmillaan viides Australian GP:ssä 1989. Scuderia Italialla Pirro ajoi yhden kauden JJ Lehdon tallikaverina. Vuoden San Marinon osakilpailussa Pirro sai esikarsintoja varten talliltaan vara-auton, mutta Lehdon auton hajotessa hän joutui luovuttamaan sen erityisluvalla Lehdon käyttöön karsintojen loppuvaiheessa (Pirro karsiutui ja Lehto sijoittui kilpailussa lopulta kolmanneksi). F1-uransa jälkeen Pirro siirtyi menestyksekkäästi ajamaan vakio- ja urheiluautosarjoissa. Vuonna 1992 hän ajoi BMW:llä yhden kauden DTM- sarjassa ja sittemmin ajoi vakioautosarjoja kotimaassaan sekä myöhemmin ADAC- cupia Saksassa. Yhdessä Frank Bielan ja Tom Kristensenin kanssa Pirro voitti Audi Sport Team Joestin autolla Le Mansin 24 tunnin ajon kolmesti peräkkäin vuosina 2000–2002. Neljännen Le Mans -voittonsa hän saavutti vuonna 2006 Marco Wernerin ja Bielan kanssa ensimmäistä kertaa koko kilpailun historiassa diesel-autolla tehden myös uuden kierrosennätyksen (380). Hän voitti myös vuoden 2007 Le Mansin ajon. Yhdessä Bielan kanssa hän on myös voittanut lukuisia kilpailuja prototyyppiautojen ALMS-sarjassa ja voitti sarjan mestaruuden kaudella 2001. Vuonna 2004 hän ajoi Joestin Audilla DTM-sarjassa. == Lähteet == ==Aiheesta muualla== * Virallinen sivu Luokka:Italialaiset Formula 1 -kuljettajat Luokka:Le Mansin 24 tunnin ajon voittajat Luokka:American Le Mans Series -kuljettajat Luokka:World Touring Car Championship -kuljettajat Luokka:DTM-kuljettajat Luokka:Porsche Supercup -kuljettajat Luokka:Vuonna 1962 syntyneet Luokka:Elävät henkilöt
Wrangelin palatsi

Wrangelin palatsi () on rakennus Tukholman Riddarholmenin saarella, Birger Jarls torgin länsilaidalla. Palatsissa on toiminut vuodesta 1753 lähtien Svean hovioikeus (Svea hovrätt). Rakennuksella on pitkä sekä monivaiheinen historia. Sen eteläinen torni oli alun perin osa kuningas Kustaa Vaasan 1530-luvulla rakennuttamaa puolustuslinnaketta. Palatsi rakennettiin vuoden 1630 tienoilla Lars Sparren yksityisasunnoksi. Uusi omistaja marsalkka Carl Gustaf Wrangel teetti rakennukseen muutoksia vuosina 1652–1670 arkkitehti Nicodemus Tessin vanhemman suunnitelmien mukaan. Vuoden 1693 tulipalon jälkeen palatsi jouduttiin jälleen uudelleenrakentamaan, jolloin sitä myös hieman laajennettiin. Tällä kertaa suunnittelijana oli Nicodemus Tessin nuorempi. Vuonna 1697 siitä tuli myös kuninkaallinen residenssi, sillä Tukholman kuninkaallinen Tre kronor -linna oli palanut tulipalossa raunioiksi. Kuningasperhe asui Wrangelin palatsissa vuoteen 1754.Fredric Bedoire: Stockholms byggnader: Arkitektur och stadsbild, s. 53. Norstedts, Tukholma 2012. Noihin aikoihin palatsia kutsuttiin nimellä Kungshuset ("Kuninkaan talo"). Vuonna 1802 palatsi paloi jälleen ja se rakennettiin kolmanteen kertaan uudelleen arkkitehti Carl Christoffer Gjörwellin suunnitelmien mukaan. Tuolloin julkisivu sai nykyisen, aiempaa riisutumman ilmeensä. Palatsia entisöitiin vuosina 1948–1950, 1985 ja 2004. Ensimmäisen entisöinnin yhteydessä Tessin vanhemman suunnittelema eteishalli palautettiin alkuperäiseen asuunsa. Wrangelin palatsi on Tukholman entisistä yksityispalatseista suurin. Siihen kuului terassipuutarha Mälaren-järven puoleisella takapihalla. ==Lähteet== ==Aiheesta muualla== Luokka:Tukholman palatsit Luokka:Riddarholmenin rakennukset ja rakennelmat
Birger Jarls torg

Birger Jarls torg () on Ruotsin pääkaupungissa Tukholmassa, Riddarholmenin kaupunginosassa, lähellä Tukholman vanhaakaupunkia sijaitseva aukio. Aukio on yksi Tukholman vanhimpia. Se tunnettiin ennen nimellä Riddarholmstorget, mutta 1800-luvun keskivaiheilla aukiolle annettiin nimi Birger Jarls torg, kaupungin perustajan Birger Jaarlin mukaan. Aukiolla sijaitseva Birger Jaarlin muistopatsas pystytettiin sinne vuonna 1854. Keskellä aukiota sijaitsee Riddarholmskyrkan, joka toimi vuosisatojen ajan Ruotsin kuninkaallisten hautakirkkona. Aukiota reunustavat historialliset arvorakennukset, myötäpäivään seuraavasti: Tukholman kamarioikeuden käytössä nykyisin olevat Hebben talo, Vanha valtiopäivätalo ja Östra Gymnasiehuset (entinen Banérin palatsi), markkinaoikeuden käytössä oleva Västra Gymnasiehuset, Ruotsin korkeimman hallinto-oikeuden käytössä olevat Sparren palatsi ja kamarioikeuden vanha talo sekä Svean hovioikeuden käytössä olevat Wrangelin palatsi, Stenbockin palatsi ja Hessensteinin palatsi. Luokka:Riddarholmenin rakennukset ja rakennelmat Luokka:Tukholman aukiot
Reijola (Helsinki)

Reijola () on Länsi-Helsingissä sijaitseva kaupungin peruspiiriksi kutsuttu hallinnollinen alue. Se käsittää kolme paremmin tunnettua osa-aluetta: Laakson, Ruskeasuon ja Meilahden. Myös Pikku Huopalahden asuinalue kuuluu suurimmaksi osaksi Reijolan peruspiiriin. Peruspiiri on saanut nimensä Grejuksen (Reijolan) tilan mukaan. ==Asukkaista== Peruspiirissä on yhteensä asukkaita noin 15 400 (2008 alussa) ja työpaikkoja 20 900 (2005 lopussa). Eniten työtä tarjosi Meilahti, jolla sijaitsee mm. laaja Meilahden sairaala- alue. Reijolan peruspiirin koulutustaso (30,3% asukkaista korkeakoulututkinto) on jonkin verran kaupungin peruspiirien keskiarvoa korkeampi ja työttömyysaste (5,9% vuonna 2006) keskiarvoa matalampi. Peruspiirin asukkaista suomenkielisiä on 85,3%, ruotsinkielisiä 7,6% ja muunkielisiä 7,1% (2008 alussa). Helsingissä syntyneitä on 39,4%. ==Rakennuksista== Reijolan alueen eteläosa ja Mannerheimintien varsi on perinteistä kantakaupunkia. Se sisältää 1930-luvun kerrostumia ja korkeampia sodanjälkeisiä lamellitaloja esimerkiksi Laaksossa. Vanhan Meilahden kartanon alueella on jäljellä 1800–1900-lukujen vaihteesta peräisin olevia huviloita. Meren äärellä sijaitsevat myös nyttemmin museona toimiva aiempi presidentin virka-asunto Tamminiemi ja nykyinen virka-asunto Mäntyniemi. Kansanpuisto Seurasaari kuuluu Meilahden osana Reijolan peruspiiriin. Keskuspuiston kyljessä sijaitseva Ruskeasuo rakennettiin 1950-luvulla. Ruskeasuon osa-alueeseen kuuluvaksi luetaan myös osa Mannerheimintien toisella puolella sijaitsevasta, pääosin 1990-luvulla nousseesta Pikku Huopalahdesta. Enemmistö alueen asunnoista on vuokra-asuntoja (52 %). Huoneistoista tavallisimpia ovat kaksiot (runsas 40 %), myös yksiöitä (runsas 20 %) ja kolmioita (noin 20 %) on kohtalaisesti. Suurin osa asunnoista on 1950-luvulta tai vanhempia (yli 60 %), joskin uudempien Huopalahden ja Tilkan alueiden kerrostalohuoneistot ovat 1990-luvun tuotantoa (noin 30 % peruspiirin asuntokannasta). == Lähteet == Luokka:Helsingin peruspiirit
Munkkilaiset

Munkkilaiset ovat arvoituksellinen kansa tai ihmisryhmä länsisuomalaisissa kansantarinoissa. Sana munkkilainen liittyy katolisen ajan kristittyihin pappeihin, munkkeihin tai lähetyssaarnaajiin, mutta jostain syystä munkkilaiset kerrottiin usein suomalaisia edeltäneeksi kansaksi tai joukoksi. Tarinoiden myyttisten alkuasuttajien kuten lappalaisten, hiisien ja jatulien tapaan myös munkkilaisten on toisinaan kerrottu tehneen muinaisjäännöksiä, kuten "munkkilaistervahaudoiksi" kutsuttuja kuoppia. Joskus munkkilaiset on rinnastettu lappalaisiin. Eräs mahdollinen selitys on se, että uskonpuhdistuksen aikaan katolilaisuudesta kiinni pitäneet leimattiin pakanoiksi. Myös lappalaisten on katsottu olevan pakanoita, joka voi selittää rinnastuksen. Tämän selityksen mukaan munkkilaiset olisivat siis olleet lähinnä katolilaisia suomalaisia. Kansantarinoissa pakanoiden ja lappalaisten on oletettu kadonneen nykyisen asutuksen tieltä, vaikka todellisuudessa kyse olisikin ollut uskonnon tai elämäntavan muutoksista. Munkkilaisilla voitiin tarkoittaa alun perin aikaisemman ajanjakson, Suomen kristillistymisen aikaisia kristittyjä lähetyssaarnaajia. On myös mahdollista, että näiden muisto sekoittui käsityksiin myyttisistä alkuasuttajista myöhemmin, kun uskonpuhdistuksen aikaan katolilaiset leimattiin pakanoiksi. == Katso myös == * Hunnun Herra Luokka:Suomalainen mytologia
Cherokee

Cherokee voi tarkoittaa ainakin seuraavia: * Cherokeet, Pohjois-Amerikan asukasluvultaan suurin intiaanikansa * Cherokeen kieli, cherokee-intiaanien puhuma irokeesikieli * ”Cherokee”, Ray Noblen säveltämä ja sanoittama musiikkikappale vuodelta 1938 * ”Cherokee”, Europe-yhtyeen singlekappale vuoden 1986 albumilta The Final Countdown
Ulkosaaret

Ulkosaaret () on sisäsaariston ja Helsinginniemen eteläpuolella sijaitseva, saarista ja avomerestä koostuva Helsingin 53. kaupunginosa. Helsingin ulkosaariin luetaan hallinnollisen osa-aluejaon mukaisesti Länsisaaret ja Itäsaaret. Ulkosaaret on Helsingin ainoa useampaan kuin yhteen suurpiiriin kuuluva kaupunginosa. Länsisaaret kuuluu Eteläiseen suurpiiriin sekä Itäsaaret Kaakkoiseen suurpiiriin. Tavallisille kaupunkilaisille alueen kohteista lienee ulkoilukäytössä oleva Pihlajasaaret tutuin. Pääosaa suurista ulkosaarista hallitsee kuitenkin puolustusvoimat: Melkki, Katajaluoto, Kuivasaari ja Isosaari. Vuonna 2012 rakennuskieltoon asetettu Rysäkari kuuluu myös Ulkosaariin eli Helsingin 53. kaupunginosaan. Lisäksi alueella sijaitsee monia pienempiä saaria, joista monelle veneilijät voivat rantautua. Usealla Helsingin ulkosaarista saa myös yöpyä teltassa tai rantaan kiinnitetyssä veneessä. Kaikille ulkosaarille ei kuitenkaan saa mennä vapaasti. Veneilijöiden tulee hyvän merimiestaidon ohella perehtyä saariston suoja- ja rauhoitusalueisiin. Harmajan majakka sijaitsee Helsingin ulkosaarten alueella. Alueen asukasluku 3 henkeä (1.1.2015) perustuu Isosaaren ja Kuivasaaren pysyviin asukkaisiin; lisäksi useille saarille on sijoitettu varusmiehiä. Ulkosaarten maapinta-ala on 2,36 km². Helsingin ulkosaarten alue laajeni vuoden 1998 alusta, kun kaupunginraja ulotettiin Suomen aluemeren ulkorajalle saakka. Nykyään Aluemeri on oma kaupunginosansa. ==Lähteet== == Aiheesta muualla == *Helsinki alueittain (2005). Ullanlinnan peruspiiri (pdf) *Helsinki alueittain (2005). Laajasalon peruspiiri (pdf) *Harmajan majakka *Helsingin majakka *Aluemeri laajeni 12 meripeninkulmaa kattavaksi *Helsingin ja Espoon saaristo-opas *
Absorptio (sähkömagneettinen säteily)

Absorptiolla tarkoitetaan kvanttimekaniikassa prosessia, jossa fotonin energia siirtyy esimerkiksi atomille, jonka valenssielektroni siirtyy korkeampaan energiatilaan. Fotoni häviää tässä prosessissa. Absorboitunut energia voi emittoitua uudelleen ja muuttua lämpöenergiaksi. Useimpien aineiden kyky absorboida sähkömagneettista säteilyä riippuu säteilyn aallonpituudesta. Tämän johdosta osa aineen läpi kulkevasta valkoisen valon aallonpituuksista suodattuu muita tehokkaammin pois ja aine nähdään värillisenä. Esimerkiksi aine, joka absorboi sinistä, vihreää ja keltaista valoa havaitaan punaisena, kun sitä valaistaan valkoisella valolla. Absorptiospektroskopian eli eri aallonpituuksien absorboitumisen mittaamisen avulla voidaan tunnistaa eri aineita näytteestä. Absorptio ei ole rajoittunut vain näkyvään valoon, vaan myös kaikki muut sähkömagneettisen säteilyn aallonpituudet voivat absorboitua aineeseen. Esimerkiksi röntgenkuvissa kontrasti luiden ja kudoksen välillä perustuu röntgensäteilyn erisuuruiseen absorptioon eli vaimenemiseen kudoksissa ja luissa. Kappaleen läpäisseen säteilyn intensiteetille I pätee :I = I_{0}e^{-\mu x},\, missä I_{0} on kappaleeseen tulleen säteilyn intensiteetti, x on kappaleen paksuus ja \mu on kappaleen lineaarinen absorptiokerroin (yksikkö tyypillisesti 1/cm, jolloin x:n yksikkö on cm), joka riippuu absorboivan aineen tiheydestä, atomiosuuksista ja käytetyn säteilyn aallonpituudesta. == Säteilyn ja aineen vuorovaikutus == Säteilyn (fotonin) kohdatessa ainetta voi tapahtua yksi tai useampia seuraavista prosesseista * Absorptio * Sironta * Heijastuminen * Taittuminen Emissio on tavallaan absorption vastakohta: siinä atomin energiatila muuttuu ja vapautuva energia emittoituu fotonina. == Katso myös == *Beerin ja Lambertin laki *Ekstinktio *Spektri *Spektroskopia Luokka:Optiikka
Davide Gualtieri

Davide Gualtieri (s. 27. huhtikuuta 1971 San Marino) on sanmarinolainen entinen jalkapalloilija, joka kaudella 2005–2006 pelasi kotimaassaan Società Polisportiva Tre Pennen joukkueessa. Hän on pelannut aikaisemmin myös San Marinon maajoukkueessa. Gualtieri nousi hetkisen ajaksi suuren kansainvälisen huomion kohteeksi, kun hän 1994 jalkapallon maailmanmestaruuskisojen karsinnoissa teki maalin Englannin verkkoon vain 8,3 sekunnin pelin jälkeen Stuart Pearcen harhasyötön seurauksena. Gualtierin maalista huolimatta Englanti voitti ottelun 7–1. San Marinon olympiakomitea on palkinnut Gualtierin hopeisella kunniamitalilla. Luokka:Sanmarinolaiset jalkapalloilijat Luokka:Vuonna 1971 syntyneet Luokka:Elävät henkilöt
Massimo Bonini

Massimo Bonini (s. 13. lokakuuta 1959 San Marinossa) on sanmarinolainen entinen jalkapalloilija, pelipaikaltaan puolustava keskikenttäpelaaja. Häntä pidetään yleisesti maansa kaikkien aikojen parhaana pelaajana. Bonini aloitti aikuisten tasolla uransa alasarjajoukkue Bellaria Igean riveissä, mistä hän siirtyi vuoden kuluttua AC Forlìin ja sieltä 1979 Serie B:hen AC Cesenaan, missä pelasi kaksi onnistunutta kautta. Kahden kauden aikana Bonini pelasi kaikkiaan 57 ottelua joissa syntyi neljä maalia ja auttoi näin Cesenan nousemaan Serie A:han syksyksi 1981. Bonini ei kuitenkaan jatkanut uraansa Cesenassa, vaan siirtyi vuoden 1981 kesällä Juventukseen. Kauden avausottelu oli Cesenaa vastaan ja joukkue voitti kamppailun maalein 6–1. Kauden päätteeksi Juventus juhli historiansa kahdettakymmenettä Italian mestaruutta. Kaikkiaan Juventuksessa olonsa aikana Bonini voitti kolme Italian mestaruutta (1982, 1984 ja 1985), Italian Cupin 1983, Cup-voittajien Cupin sekä Euroopan Cupin 1984 sekä Maailmanpokaalin 1985. Vuosina 1981–1988 hän pelasi Juventuksessa 296 ottelua ja teki kuusi maalia. 1980-luvun alussa Bonini pelasi yhdeksän ottelua Italian alle 21-vuotiaiden maajoukkueessa, kun San Marino ei vielä ollut UEFAn jäsen. Sittemmin säännöt muuttuivat eikä Bonini enää voinut sanmarinolaisena edustaa Italiaa. Päästäkseen mukaan maajoukkuepeleihin hänen täytyi odottaa aina vuoteen 1990, kun San Marinon jalkapallomaajoukkue aloitti toimintansa. Hän pelasi vuosina 1990–1995 kotimaansa maajoukkueessa kaikkiaan 19 ottelua ennen kuin lopetti pelaajauransa ja siirtyi maajoukkueen valmentajaksi. Hän valmensi joukkuetta aina vuoteen 1998 saakka kunnes ruoriin astui nykyinen päävalmentaja Giampaolo Mazza. Bonini siirtyi valmentamaan juniorijoukkueita. Pelaajana Bonini oli vaatimaton ja väsymätön työmyyrä, joka jaksoi juosta ja taklata. Tämän johdosta hänelle annettiin lempinimi "Maratoonari". Kerrotaan, että Boninin vielä pelatessa Juventuksessa seuran puheenjohtaja Giovanni Agnelli näki Michel Platinin polttavan savuketta ja esitti paheksuntansa asiaa kohtaan. Platinin kerrotaan vastanneen: "Tärkeintä on, ettei Bonini polta." San Marinon jalkapalloliitto valitsi UEFA:n kyselyssä Boninin viimeisen 50 vuoden parhaaksi pelaajakseen. == Lähteet == Luokka:Sanmarinolaiset jalkapalloilijat Luokka:Sanmarinolaiset jalkapallovalmentajat Luokka:Vuonna 1959 syntyneet Luokka:Elävät henkilöt
Turkmeenit

Turkmeenit (turkmeeniksi Түркменлер, Türkmenler) ovat noin kahdeksan miljoonainen turkinsukuinen keskiaasialainen kansa, joka elää pääasiassa Turkmenistanissa, Uzbekistanissa, Afganistanissa ja Koillis- Iranissa.http://www.ethnologue.com/language/tuk Turkmeenit puhuvat turkmeenia, joka luokitellaan kuuluvaksi eteläturkkilaisten kielten ryhmän turkmeeniseen haaraan. Lisäksi he käyttävät paljon myös venäjän kieltä johtuen maan historiasta ensin Venäjän keisarikunnan ja sitten Neuvostoliiton osana. Uskonnoltaan turkmeenit ovat pääosin sunnimuslimeita. == Lähteet == == Aiheesta muualla == *
Storyboard

Storyboard eli kuvakäsikirjoitus on elokuvan käsikirjoitukseen perustuva kuvasuunnitelma, jossa elokuvan tapahtumat esitetään sarjakuvan tapaan. Siinä määritetään yleensä käytettävät kuvakoot, kuvakulmat, toiminnan suunnat ja kameraliikkeet (panorointi, zoom, kamera-ajot). Storyboardin tarkoituksena on helpottaa tuotantoprosessia ja auttaa ohjaajaa, kuvaajaa ja muuta kuvausryhmää hahmottamaan elokuvan visuaalinen ilme ja kuvallinen kerronta jo ennen kuvausten alkua. Storyboard kehitettiin Walt Disneyn animaatiostudioilla 1930-luvun alkupuolella, ja 1940-luvulla siitä tuli suosittu apuväline myös näytelmäelokuvien suunnittelussa. Nykyisin storyboard on lähes aina käytössä animaatioelokuvien tuotantoprosessissa. Näytelmäelokuvissa on tavallista, että ainakin vaativista toimintajaksoista tehdään storyboard, mutta myös koko elokuvan kuvasuunnitelma voidaan laatia storyboardin muotoon. Storyboardin voi tehdä elokuvan ohjaaja, kuvaaja tai tehtävään erikseen palkattu piirtäjä eli storyboard artist. Mainos- ja muissa tilauselokuvissa storyboard havainnollistaa elokuvan tilaajalle (joka ei useinkaan ole elokuva-alan ammattilainen) myös elokuvan tarinaa sanallista käsikirjoitusta paremmin. ==Kuvakäsikirjoitus television monikameratuotannossa== Television ohjelmatuotannossa ennen muuta monikameratuotannossa kuvakäsikirjoitus- nimikettä käytetään tavallisesti hieman toisessa merkityksessä. Siellä se ei välttämättä ole storyboard, vaan kuvakäsikirjoituksella tarkoitetaan ns. ohjaajan käsikirjoitusta, käsikirjoitusta, mihin on merkitty kuvat Korvenoja: TV-kameratyön perusteet, Helsingin ammattikorkeakoulu Stadia 2004, s. 161-162, ISBN 952-5158-28-4. Tällainen kuvakäsikirjoitus on tavallisesti kaksipalstainen. Oikealla on ohjelman verbaalinen tai tapahtumia selostava teksti tai esimerkiksi laulun sanat. Vasemmalla palstalla ovat kuvamerkinnät kuten kuvan numero, kameran numero, kuvakoko ja kuvan kohde tai sisältö sekä mahdolliset kameran liikkeet. Piirrettyjä kuvia siellä ei välttämättä ole. Tv- ohjelman kuvasuunnitteluvaiheessa tällaisen kuvakäsikirjoituksen tekevät ohjaaja ja kuvaaja yhdessä tai ohjaaja yksin, harvemmin kuvaaja yksin. Kuvasuunnitelma kuitenkin hyväksytään yhdessä. Kameraharjoituksissa tai kuvaustilanteessa kuvaussihteeri kuvakäsikirjoitusta seuraten varoittaa kameramiehiä tulevista kuvista, ja ohjaaja komentaa oikealla hetkellä kuvat ”ulos”. On myös mahdollista, että videomikseri leikkaa kuvat käsikirjoituksen perusteella ilman ohjaajan komentoja. == Lähteet == == Aiheesta muualla == Luokka:Elokuvanteko Luokka:Englanninkieliset sanat ja sanonnat
Neilikka

Neilikka viittaa seuraaviin: * neilikat eli tuoksuneilikat (Dianthus), kohokkikasveihin kuuluva kasvisuku ** sukuun kuuluva koristekasvi ja leikkokukka tarhaneilikka tunnetaan erityisesti "neilikkana" * kehtoneilikat (Petrorhagia), kasvisuku * laukkaneilikat (Armeria), kasvisuku * mausteneilikka (Syzygium aromaticum), mausteena käytettävä kasvi (kuuluu myrttikasveihin) * Punainen neilikka, fiktiivinen hahmo useissa kirjoissa ja elokuvissa * Neilikka, suomalainen laulu- ja soitinyhtye.
Ikarus

Ikarus on unkarilainen linja-automerkki. Ikarus-bussin historia alkaa vuodesta 1895, jolloin autontuotanto alkoi Budapestissa verstaassa nimeltä Uhri Imre Kovács- és Kocsigyártó Üzeme (suunnilleen Uhri Imren peltityö ja autonvalmistus). Vuonna 1913 yritys keskittyi autoihin ja jo ensimmäisessä maailmansodassa se keräsi suuret voitot. Kansainvälinen läpimurto ja sarjatuotanto alkoivat vuonna 1927, mutta vuoden 1929 pörssiromahdus lopetti toiminnan. Tuotanto jatkui alkaen 1935, ja toisen maailmansodan aikana oli jälleen täysi vauhti toiminnassa. Varsinaisesti Ikarus on kuitenkin perustettu 1949 Uhri Imren tehtaan ja Ikarus-lentokoneteollisuuden yhdistyessä. Vuonna 1955 lähtien kehitettiin linja-automallit 620, 630 ja 31, joista tuli merkittäviä vientituotteita erityisesti Itä-Eurooppaan, Kiinaan, Burmaan sekä Egyptiin. Ikarus-mallit menestyivät Monacon autonäyttelyssä 1971, ja vuonna 1973 Ikarus oli linja-autojen valmistajana maailman neljänneksi suurin huolimatta ajoittaisesta raaka-ainepulasta. Neuvostoliiton hajoaminen ja Saksan jälleenyhdistyminen vähensivät tuotantoa arviolta kymmenen prosentin verran. Vuonna 1999 eteläeurooppalainen sijoittajayhtiö Irisbus osti Ikaruksen ja ajoi toiminnan alas 2004. Unkarilainen Gábor Széles osti Ikaruksen ja aikoo aloittaa matalalattiabussien tuotannon Unkarissa, Venäjällä ja Kiinassa. Ikarus on edelleen yleinen linja-automerkki monissa entisissä itäblokin maissa ja Neuvostoliitossa, samoin Suomessa. Lukuisiin itäblokin maihin ja Neuvostoliittoon Ikarus on valmistanut myös johdinautoja ja kaikki johdinautomallit pohjautuvat linja-automalleihin, joten johdinautorungot ovat linja-autorukoihin täysin identtisiä. ==Ikaruksen valmistamia korimalleja== *Ikarus 250 (maaliikennebussi) *Ikarus 256 (maaliikennebussi) *Ikarus 260 (kaupunkiliikennebussi) *Ikarus 280 (nivelbussi) *Ikarus 280T (niveljohdinauto) *Ikarus 293 (tuplanivelbussi) *Ikarus 411 (kaupunkiliikennebussi) *Ikarus 412 (kaupunkiliikennebussi) *Ikarus 415 (kaupunkiliikennebussi) *Ikarus 415T (johdinauto) *Ikarus 435 (nivelbussi) *Ikarus E91 (kaupunkiliikennebussi) *Ikarus E94 (kaupunkiliikennebussi) **Ikarus E94F (kaupunkiliikennebussi, Ikarus E94:n uusittu malli) *Ikarus E95 (turistibussi) Luokka:Linja-autonvalmistajat Luokka:Unkarilaiset yritykset
Boulder

Boulder on kaupunki Coloradon osavaltiossa Yhdysvalloissa. Se on Boulderin piirikunnan pääkaupunki ja väkiluvultaan Coloradon kahdeksanneksi suurin kaupunki. Vuonna 2009 Boulderin asukasluku oli 100 160.Boulder factfinder.census.gov-sivustolla Vuonna 2005 asukasluku oli 91 685 ja kaupungissa oli 39 596 taloutta ja 16 788 perhettä. Asukastiheys oli 1 499,9/km². Coloradon 21 suurimmasta kaupungista vain Englewoodilla ja Northglennillä on suurempi asukastiheys. Boulder sijaitsee Boulderin laaksossa Kalliovuorten ja Suurten tasankojen välissä. Yhdysvaltain väestönlaskentaviraston mukaan kaupungin pinta-ala on 65,7 km², josta vesistöä on 3,94 prosenttia. Boulderissa julkaistaan päivittäin Daily Camera -sanomalehteä. == Ystävyyskaupungit == Boulderilla on kuusi ystävyyskaupunkia: * Dušanbe (Tadžikistan) * Jalapa (Nicaragua) * Lhasa (Tiibet, Kiina) * Mante (Meksiko) * Yamagata (Japani) * Yateras (Kuuba) == Lähteet == == Aiheesta muualla == Luokka:Coloradon kaupungit
Palu

Palu on Keski-Sulawesin maakunnan pääkaupunki Sulawesin saarella Indonesiassa. Se sijaitsee Palujoen suulla, 1 650 kilometriä Jakartasta koilliseen. Kaupungin väkiluku on noin 270 000\. 24\. tammikuuta 2005 kello 04.10 (UTC+8) Palua ravisutti magnitudin (Mw) 6,3 maanjäristys, jonka keskipiste oli kaupungista noin 30 kilometriä etelään. Sulawesin maanjäristys ja tsunami vaurioittivat kaupunkia pahoin syyskuun lopussa 2018. == Lähteet == == Aiheesta muualla == * Selamat Datang di Kota Palu Luokka:Indonesian kaupungit
Handymax

Handymax on kauppalaivojen kokoluokka, jota käytetään ryhmiteltäessä laivoja niiden kantavuuden perusteella. Nimitys tarkoittaa että laiva on kokoluokkaa handysize suurempi. Englannin handy tarkoittaa paitsi yleiskielen kätevää, merenkulkijoiden keskuudessa myös helposti ohjattavaa laivaa. Handymax- kokoluokalla ei ole virallista määritelmää, vaan useita erilaisia epävirallisia ja kolme puolivirallista määritelmää: * Intercargo (International Association of Dry Cargo Shipowners) on kuivan irtolastin kuljetusta harjoittavien laivanvarustajien kansainvälinen yhdistys, joka käyttää nimitystä kuivalastialuksista, joiden kantavuus on 35 000–49 999 tonnia. * Intertanko (International Association of Independent Tanker Owners) on kansainvälinen itsenäisten (ei-valtiollisten) säiliöalusvarustamojen yhdistys, joka nimittää handymaxeiksi säiliöaluksia, joiden kantavuus on 30 000–59 999 tonnia. * Luokituslaitos Lloyd's Register käyttää nimitystä irtolastialuksista, joiden kantavuus on 30 001–50 000 tonnia. Handymax-alusten suurin pituus on yleensä korkeintaan 190 metriä, mutta nimitystä näkee käytettävän pidemmistäkin aluksista. Luokka:Laivatyypit
Y (Ranska)

Y [i] on kunta Ranskassa, Sommen departementissa, Picardien hallintoalueella. Kunnan nimi on lyhin paikannimi Ranskassa ja maailman lyhin yhdessä muiden yksikirjaimisten nimien joukossa. Kunnan pinta-ala on 2,72 km2, ja vuonna 2014 siellä oli asukkaita 94.Populations légales 2014, Commune d’Y (80829), Institut national de la statistique et des études économiques. Viitattu 1.8.2017. ==Lähteet== ==Aiheesta muualla== Luokka:Sommen kunnat
Adams–Stokesin oireyhtymä

Adams–Stokesin oireyhtymä (syndroma Adams–Stokes) tarkoittaa lyhyitä tajuttomuuskohtauksia, joiden syynä on hetkellinen tai täydellinen eteis- kammiokatkos (totaaliblokki), eli sydämen sähköärsyke ei etene eteisistä kammioihin. Tajuttomuus seuraa, kun kammiot ovat jo kokonaan lakanneet sykkimästä (asystolia) tai korvausrytminä on ilmennyt tihentynyt rytmi, useimmiten kammiotakykardia. Sen aikana supistus on tavallista heikompaa, eikä sydän lisäksi ehdi täyttyä riittävästi sykähdyksien välillä. Oireyhtymä sai nimensä irlantilaisilta lääkäreiltä Robert Adamsilta (1791–1875) ja William Stokesilta (1804–1877). ==Oireet== Oireena on äkillinen, odottamaton pyörtyminen, joka saattaa mennä nopeastikin ohi. Jos verenkierron puutos kestää riittävän pitkään, henkilö voi kouristella. Kouristelun syynä on keskushermoston hapen puute. Mikäli kohtaus johtuu harvasta sykkeestä, se on todettavissa kaulavaltimosta ja ranteesta. Myös liian tiheä rytmi on havaittavissa tunnustelemalla. ==Lähteet== * * Luokka:Oireyhtymät
Ukko Nooa

Ukko Nooa () on tunnettu parodinen laulu Raamatun Nooasta. Se on lastenlaulu mutta ruotsiksi myös juomalaulu. Laulun sanat on tehnyt ruotsalainen Carl Michael Bellman. Sävelmän alkuperä on tuntematon. Suomessa ja Ruotsissa pianonsoiton opettelu alkaa lapsilla usein Ukko Nooasta C-duurissa, koska melodiaan tarvitaan vain viittä valkoista kosketinta C:stä G:hen. Suppean sävelalueen melodia sopii monien muidenkin soitinten ensimmäisiin kokeiluihin. Oskar Merikanto on tehnyt kappaleen pohjalta pianolle tunnetun variaatioteoksen. == Sanat ruotsiksi == :Gubben Noak, gubben Noak :var en hedersman. :När han gick ur arken :plantera’ han på marken :mycket vin, ja, mycket vin, ja, :detta gjorde han. == Tunnetuimmat sanat suomeksi == :Ukko Nooa, Ukko Nooa oli kunnon mies. :Kun hän meni saunaan, laittoi laukun naulaan. :Ukko Nooa, Ukko Nooa oli kunnon mies. :Ukko Nooa, Ukko Nooa oli kunnon mies. :Kun hän tuli saunasta, otti laukun naulasta. :Ukko Nooa, Ukko Nooa oli kunnon mies. Luokka:Lastenlaulut Luokka:Runot Luokka:Ruotsalaiset musiikkikappaleet
Tsuyoshi Ogata

Tsuyoshi Ogata (, s. 11. toukokuuta 1973 Japani) on japanilainen kestävyysjuoksija. Ogata osallistui 1999 puolimaratonin MM-kisoihin Palermossa, jossa sijoittui kolmanneksikymmenenneksi ajalla 1.03.50. Pariisin MM-kisoissa 2003 hän oli maratonilla kahdestoista ajalla 2.11.16. Hän ylsi uransa tähän mennessä suurimpaan saavutukseen Helsingin MM-kisoissa 2005, kun hän voitti MM-pronssia maratonilla ajalla 2.10.39. Osakan MM-kisoissa 2007 hän sijoittui viidenneksi ja Pekingin olympialaisissa 2008 kolmanneksitoista. ==Ennätykset== * 3 000 metrin juoksu: 8.01,86 (2004) * 5 000 metrin juoksu: 13.31,46 (2003) * 10 000 metrin juoksu: 28.05,76 (2004) * 15 kilometrin maantiejuoksu: 43.49 (2004) * 20 kilometrin maantiejuoksu: 58.53 (2004) * Puolimaraton: 1.01.50 (2002) * 30 kilometrin maantiejuoksu: 1.30.01 (2002) * Maraton: 2.08.37 (2003) ==Lähteet== * Luokka:Japanilaiset kestävyysjuoksijat Luokka:Vuonna 1973 syntyneet Luokka:Elävät henkilöt